# Službeni list C 55A/2014

| | ISSN 1977-1088
  doi:10.3000/19771088.CA2014.055.hrv |
| --- | --- |
| Službeni list
  Europske unije | C 55A |
| | |
| Hrvatsko izdanje | Informacije i objave | 5726. veljače 2014. |

ISSN 1977-1088

doi:10.3000/19771088.CA2014.055.hrv

Službeni list

Europske unije

C 55A

Hrvatsko izdanje

Informacije i objave

5726. veljače 2014.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europski parlament |
| 2014/C 055A/01 | Poziv na iskazivanje interesa — Ugovorni djelatnici administratori-istraživači (funkcijska skupina IV) u području parlamentarnog istraživanja | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europski parlament

2014/C 055A/01

Poziv na iskazivanje interesa — Ugovorni djelatnici administratori-istraživači (funkcijska skupina IV) u području parlamentarnog istraživanja

1

PREGLED NATJEČAJA SL C A

Dolje je naveden popis SL C A objavljenih u tekućoj godini.

Ako nije drugačije navedeno, SL je objavljen na svim jezičnim inačicama.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

| HR | |
| --- | --- |

HR

---

V. Objave

ADMINISTRATIVNI POSTUPCI

Europski parlament

| 26.2.2014 | HR | Službeni list Europske unije | CA 55/1 |
| --- | --- | --- | --- |

26.2.2014

HR

Službeni list Europske unije

CA 55/1

---

POZIV NA ISKAZIVANJE INTERESA

Ugovorni djelatnici administratori-istraživači (funkcijska skupina IV) u području parlamentarnog istraživanja

(2014/C 55 A/01)

I.   UVOD

Europski parlament objavljuje ovaj poziv na iskazivanje interesa kako bi stvorio bazu podataka kandidata koji bi mogli biti zaposleni kao ugovorni djelatnici administratori-istraživači (funkcijska skupina IV) u području parlamentarnog istraživanja. Postupak odabira organizira se uz tehničku potporu Europskog ureda za odabir osoblja (EPSO).

Ugovorni djelatnici koji dobiju ponudu za posao zaposlit će se pod uvjetima iz VIII. poglavlja ovog poziva na iskazivanje interesa.

Uvjeti rada tih djelatnika utvrđeni su u Uvjetima zaposlenja ostalih službenika Europske unije (dalje u tekstu: Uvjeti zaposlenja) (1).

Bazu podataka koristit će Europski parlament. Radno mjesto je Bruxelles. Međutim, potrebe institucije mogu iziskivati službena putovanja u ostala mjesta rada Europskog parlamenta.

Postupak odabira ugovornog osoblja u načelu privlači velik broj visokokvalificiranih kandidata koji postupak uspješno okončaju. Stoga kandidati trebaju imati na umu činjenicu da baza podataka može biti veća od potreba institucije.

Broj raspoloživih radnih mjesta za 2014. godinu je oko 50. Prvi ugovor traje jednu (1) godinu i može se produžiti, ali ukupno trajanje ugovora ne može biti dulje od šest (6) godina.

Osnovna plaća pri stupanju na dužnost navedena je u tablici niže (stupanj 1, razred 13 do 18) i utvrđuje se s obzirom na obrazovanje i radno iskustvo kandidata. Osnovnoj plaći mogu se pribrojiti naknade i doplaci pod uvjetima predviđenim Uvjetima zaposlenja.

Plaća podliježe porezu Unije i ostalim odbicima predviđenim Uvjetima zaposlenja. Na plaću se ne plaća nacionalni porez.

| Funkcijska skupina | Osnovna plaća (u EUR) |
| --- | --- |
| Najmanja | Najveća |
| IV | 3 145,45 | 5 832,42 |

Funkcijska skupina

Osnovna plaća (u EUR)

Najmanja

Najveća

IV

3 145,45

5 832,42

Europski parlament provodi politiku jednakih mogućnosti i prihvaća prijave bez diskriminacije na temelju spola, rase, boje kože, etničkog ili društvenog podrijetla, genetskih karakteristika, jezika, vjere ili uvjerenja, političkih ili drugih stajališta, pripadnosti nacionalnoj manjini, imovine, rođenja, invalidnosti, dobi, seksualne orijentacije, bračnog stanja ili obiteljske situacije.

Svako upućivanje na osobu muškog spola u ovom pozivu na iskazivanje interesa smatra se upućivanjem i na osobu ženskog spola i obratno.

II.   DUŽNOSTI

Ugovorni djelatnici iz funkcijske skupine IV obavljat će sljedeće zadaće u okviru programa i prioriteta koje utvrde parlamentarna tijela i njihovi nadređeni:

| — | odgovaranje na zahtjeve za informiranje, analizu i istraživanje u području politika Europske unije koje podnose zastupnici, u svoje ime ili u ime skupine, i parlamentarna tijela, prije svega u obliku informativnih memoranduma, analiza i istraživanja, |
| --- | --- |

—

odgovaranje na zahtjeve za informiranje, analizu i istraživanje u području politika Europske unije koje podnose zastupnici, u svoje ime ili u ime skupine, i parlamentarna tijela, prije svega u obliku informativnih memoranduma, analiza i istraživanja,

| — | popunjavanje sadržaja raznih unutarnjih i vanjskih internetskih stranica Parlamenta u tim područjima, |
| --- | --- |

—

popunjavanje sadržaja raznih unutarnjih i vanjskih internetskih stranica Parlamenta u tim područjima,

| — | održavanje veza sa sličnim službama institucija Europske unije i vanjskim institutima za istraživanja i think tankovima. |
| --- | --- |

—

održavanje veza sa sličnim službama institucija Europske unije i vanjskim institutima za istraživanja i think tankovima.

III.   OKVIRNI RASPORED POSTUPKA

Vođenje postupka osigurava Europski parlament u suradnji s EPSO-om, uz pomoć komisije za odabir koju čine predstavnici Europskog parlamenta.

Okvirni raspored:

| — | odabir na temelju stručnih kvalifikacija: travanj–svibanj 2014., |
| --- | --- |

—

odabir na temelju stručnih kvalifikacija: travanj–svibanj 2014.,

| — | objava rezultata: lipanj–srpanj 2014. |
| --- | --- |

—

objava rezultata: lipanj–srpanj 2014.

IV.   UVJETI ZA PRIJAVU

Na datum određen kao rok za podnošenje kandidatura kandidati moraju ispunjavati sljedeće uvjete:

A.   Opći uvjeti

| — | biti državljani jedne od država članica Europske unije, |
| --- | --- |

—

biti državljani jedne od država članica Europske unije,

| — | imati sva građanska prava, |
| --- | --- |

—

imati sva građanska prava,

| — | ispunjavati sve zakonske obaveze zemlje iz koje dolaze povezane s odsluženjem vojnog roka, |
| --- | --- |

—

ispunjavati sve zakonske obaveze zemlje iz koje dolaze povezane s odsluženjem vojnog roka,

| — | jamčiti da ispunjavaju moralne standarde potrebne za obavljanje dužnosti. |
| --- | --- |

—

jamčiti da ispunjavaju moralne standarde potrebne za obavljanje dužnosti.

B.   Posebni uvjeti

1.   Kvalifikacije/iskustvo

Službeno priznata diploma koja se dodjeljuje za stupanj obrazovanja koji odgovara cjelokupnom sveučilišnom studiju u trajanju od najmanje tri godine u jednom od sljedećih područja: političke znanosti, ekonomske znanosti, europski studiji, javna uprava, pravo, društvene znanosti, međunarodni odnosi, prirodne znanosti, statistika, povijest,

i

najmanje tri (3) godine radnog iskustva povezanog s vrstom dužnosti.

Diplome stečene izvan Europske unije mora do datuma određenog kao rok za podnošenje prijava nostrificirati nadležno nacionalno tijelo države članice.

2.   Poznavanje jezika

Kandidati moraju odlično znati jedan od službenih jezika Europske unije (jezik 1 – glavni jezik) (2) i imati vrlo dobro znanje engleskog, francuskog ili njemačkog jezika (jezik 2, različit od jezika 1).

U skladu s presudom Suda Europske unije (Velikog vijeća) u predmetu C-566/10 P, Talijanska Republika/Komisija, Europski parlament u nastavku daje razloge za ograničenje da se drugi jezik izabere iz suženog broja službenih jezika Unije.

Kandidati se stoga obavještavaju da su jezici 2 u ovom selekcijskom postupku utvrđeni u skladu s interesima službe koja zahtijeva da novi zaposlenici budu odmah sposobni raditi i učinkovito komunicirati u svom svakodnevnom radu. U protivnom bi učinkovit rad službe mogao biti ozbiljno narušen.

Imajući u vidu dugu praksu institucija Unije u pogledu jezika za internu komunikaciju i vodeći računa o potrebama službi u pogledu vanjske komunikacije i obrade dokumentacije, engleski, francuski i njemački i dalje su najčešće korišteni jezici. Osim toga, engleski, francuski i njemački su bez premca najčešći jezici 2 koje kandidati izabiru za natječaje i ostale selekcijske postupke kad imaju mogućnost izabrati drugi jezik. To potvrđuje aktualnu razinu obrazovanja i stručnosti koja se može očekivati od kandidata za radna mjesta u institucijama Unije, što podrazumijeva i vladanje barem jednim od tih jezika. Shodno tome, odvagnuvši interese službe i potrebe i sposobnosti kandidata, te imajući u vidu posebno područje ovog selekcijskog postupka, opravdano je organizirati testiranja na ta tri jezika kako bi se, bez obzira na prvi službeni jezik, zajamčilo da svi kandidati vladaju barem jednim od tih službenih jezika na razini potrebnoj za radni jezik.

Osim toga, kako bi se osigurao jednak tretman kandidata, svaki od njih mora, i u slučaju da mu je jedan od navedena tri jezika prvi službeni jezik, testove polagati na drugom jeziku koji će izabrati među tri navedena. Ocjenjivanje posebnih sposobnosti tako Europskom parlamentu omogućava da ocijeni sposobnost kandidata da odmah budu operativni u sredini sličnoj onoj u kojoj će se zaposliti.

V.   POSTUPAK REGISTRACIJE I ROK ZA PODNOŠENJE PRIJAVA

Kandidati se trebaju registrirati elektroničkim putem na internetskoj stranici EPSO-a na sljedećoj adresi:

http://europa.eu/epso/apply/jobs/index_en.htm

i slijediti upute na toj stranici, posebno u pogledu internetske registracije. Obrazac za registraciju treba popuniti na engleskom, francuskom ili njemačkom jeziku.

Kandidati su dužni poduzeti sve potrebne korake da postupak elektroničke registracije okončaju u traženom roku. Savjetujemo kandidatima da ne čekaju kraj razdoblja registracije jer velika navala na linije ili smetnje na internetskoj vezi mogu dovesti do potrebe ponavljanja elektroničke registracije, što nakon isteka roka neće biti moguće.

Registracija se nakon potvrde više ne može mijenjati, a Europski parlament u suradnji s EPSO-om odmah obrađuje podatke radi provođenja selekcijskog postupka.

ROK ZA PODNOŠENJE PRIJAVA (uključujući i potvrdu registracije):

31. ožujka 2014. u 12.00 sati (po lokalnom vremenu u Bruxellesu).

VI.   FAZE ODABIRA

Postupak odabira obuhvaća odabir na temelju stručnih kvalifikacija, na osnovi razmatranja detaljnih odgovora na „Upitnik” iz obrasca za registraciju.

Kriteriji za odabir su sljedeći:

| 1. | diploma poslijediplomskog studija iz jednog ili više sljedećih područja: političkih znanosti, ekonomskih znanosti, europskih studija, javne uprave, prava, društvenih znanosti, međunarodnih odnosa, prirodnih znanosti, statistike, povijesti; |
| --- | --- |

1.

diploma poslijediplomskog studija iz jednog ili više sljedećih područja: političkih znanosti, ekonomskih znanosti, europskih studija, javne uprave, prava, društvenih znanosti, međunarodnih odnosa, prirodnih znanosti, statistike, povijesti;

| 2. | radno iskustvo duže od tri godine povezano s dužnostima; |
| --- | --- |

2.

radno iskustvo duže od tri godine povezano s dužnostima;

| 3. | doktorat iz jednog ili više područja iz točke IV.B.1.; |
| --- | --- |

3.

doktorat iz jednog ili više područja iz točke IV.B.1.;

| 4. | radno iskustvo kao istraživač u nacionalnom ili europskom think thanku; |
| --- | --- |

4.

radno iskustvo kao istraživač u nacionalnom ili europskom think thanku;

| 5. | radno iskustvo kao istraživač u instituciji ili tijelu Europske unije ili javne službe države članice Europske unije; |
| --- | --- |

5.

radno iskustvo kao istraživač u instituciji ili tijelu Europske unije ili javne službe države članice Europske unije;

| 6. | objavljivanje članaka u nacionalnim/međunarodnim časopisima koje su recenzirale kolege na temu povezanu s jednim ili više područja iz točke IV.B.1.; |
| --- | --- |

6.

objavljivanje članaka u nacionalnim/međunarodnim časopisima koje su recenzirale kolege na temu povezanu s jednim ili više područja iz točke IV.B.1.;

| 7. | objavljivanje knjige povezane s jednim ili više područja iz točke IV.B.1.; |
| --- | --- |

7.

objavljivanje knjige povezane s jednim ili više područja iz točke IV.B.1.;

| 8. | iskustvo u sastavljanju dokumenata (izvješća, bilješki, članaka itd.); |
| --- | --- |

8.

iskustvo u sastavljanju dokumenata (izvješća, bilješki, članaka itd.);

| 9. | iskustvo u sastavljanju dokumenata (izvješća, bilješki, članaka itd.) na engleskom, francuskom ili njemačkom jeziku. |
| --- | --- |

9.

iskustvo u sastavljanju dokumenata (izvješća, bilješki, članaka itd.) na engleskom, francuskom ili njemačkom jeziku.

Komisija za odabir za svako pitanje iz „Upitnika” određuje koeficijent 1 do 3. Zatim za svaki detaljni odgovor iz „Upitnika” dodjeljuje 0 do 4 boda. Konačna ocjena dobiva se množenjem bodova dodijeljenih za svaki odgovor i predviđenog koeficijenta za odgovarajuće pitanje.

Ako se u bilo kojoj fazi postupka utvrdi da su podaci iz obrasca za registraciju netočni, da nisu potkrijepljeni dokumentima ili da ne odgovaraju svim uvjetima ovog poziva, kandidat se isključuje iz postupka.

VII.   REZULTATI ODABIRA

Rezultati odabira objavljuju se u EPSO-profilima kandidata.

Imena 180 kandidata koji u odabiru dobiju najveći broj bodova (3) i koji ispunjavaju opće i posebne uvjete iz točaka IV.A i IV.B ovog poziva uvrštavaju se u bazu podataka i ne objavljuju se ni na koji drugi način. Pristup bazi podataka ima Europski parlament. Baza podataka vrijedi tri godine od dana kad su kandidati obaviješteni o rezultatima.

VIII.   ZAPOŠLJAVANJE

Uvrštavanje u bazu podataka nije jamstvo za zapošljavanje.

Ako se otvori mogućnost zapošljavanja, službe za zapošljavanje konzultiraju bazu podataka i pozivaju kandidate čiji profil najbolje odgovara potrebama predmetnog radnog mjesta.

Kandidati polažu pismeni test i s njima se održava razgovor, pri čemu se oboje odvija na engleskom, francuskom ili njemačkom jeziku (jezik 2).

Pozvani kandidati pozivaju se da dostave sve dokumente kojima se potvrđuje da ispunjavaju sve uvjete iz ovog poziva.

Ovisno o rezultatima pismenog testa i razgovora, kandidatu se može ponuditi posao.

Ugovor se potpisuje u skladu s člancima 3.a, 84. i 85. Uvjeta zaposlenja.

IX.   POSTUPAK PREISPITIVANJA/ŽALBE

Kandidati koji smatraju da im je nekom odlukom nanesena šteta mogu zatražiti preispitivanje te odluke, posegnuti za pravnim lijekom ili podnijeti pritužbu Europskom ombudsmanu (4).

| — | Zahtjevi za preispitivanje

  Obrazloženi zahtjev za preispitivanje odluke treba poslati:






  — | ili elektroničkom poštom na elektroničku adresu ovog postupka:
  ACrecherche@ep.europa.eu |
| --- | --- | --- |

—

Zahtjevi za preispitivanje

Obrazloženi zahtjev za preispitivanje odluke treba poslati:

—

ili elektroničkom poštom na elektroničku adresu ovog postupka:

ACrecherche@ep.europa.eu

| — | ili telefaksom na sljedeći broj: +32 22831717 |
| --- | --- |

—

ili telefaksom na sljedeći broj: +32 22831717

najkasnije deset kalendarskih dana od datuma objavljivanja rezultata postupka u EPSO-profilima kandidata. Odgovor se kandidatima koji su podnijeli zahtjev podnosi u najkraćem roku.

| — | Posezanje za pravnim lijekovima (moguće u svim fazama postupka)






  — | Žalbu na temelju članka 90. stavka 2. Pravilnika o osoblju treba nasloviti na:





  g. glavni tajnik |
| --- | --- | --- |
| Europski parlament |
| zgrada Konrad Adenauer |
| 2929 Luxembourg |
| LUKSEMBURG |

—

Posezanje za pravnim lijekovima (moguće u svim fazama postupka)

—

Žalbu na temelju članka 90. stavka 2. Pravilnika o osoblju treba nasloviti na:

g. glavni tajnik

Europski parlament

zgrada Konrad Adenauer

2929 Luxembourg

LUKSEMBURG

Kandidatima se pažnja skreće na činjenicu da komisije za odabir imaju široko diskrecijsko pravo i potpunu neovisnost u odlučivanju te da tijelo ovlašteno za imenovanja ne može mijenjati njihove odluke. Široko diskrecijsko pravo komisija za odabir podliježe kontroli samo u slučajevima očitog kršenja pravila koja se odnose na njihov rad. U tom se slučaju na odluku komisije može izravno podnijeti tužba Službeničkom sudu Europske unije bez prethodnog podnošenja žalbe na osnovi članka 90. stavka 2. Pravilnika o osoblju.

| — | Podnošenje tužbe na sljedeću adresu:





  Službenički sud Europske unije |
| --- | --- |
| 2925 Luxembourg |
| LUKSEMBURG, |

—

Podnošenje tužbe na sljedeću adresu:

Službenički sud Europske unije

2925 Luxembourg

LUKSEMBURG,

na osnovi članka 270. Ugovora o funkcioniranju Europske unije i članka 91. Pravilnika o osoblju.

Tužba se može podnijeti samo u vezi s odlukama komisije za odabir.

Protiv administrativnih odluka kojima se kandidati isključuju iz postupka odabira zbog neusklađenosti prijave s uvjetima za njezino prihvaćanje iz točke B.1. ovog poziva može se podnijeti tužba Službeničkom sudu, ali samo ako je kandidat prije toga podnio prethodno navedenu žalbu.

Da bi kandidat podnio tužbu Službeničkom sudu Europske unije, mora ga zastupati odvjetnik ovlašten za zastupanje u državi članici Europske unije ili u Europskom gospodarskom prostoru.

Rokovi iz članaka 90. i 91. Pravilnika o osoblju (5) koji su predviđeni za ta dva pravna lijeka počinju teći od obavijesti o prvotnoj odluci kojom se kandidatu nanosi šteta, a u slučaju da kandidat zahtijeva preispitivanje odluke, od trenutka obavijesti u kojoj komisija za odabir dostavlja prvi odgovor na spomenuti zahtjev.

| — | Pritužbe Europskom ombudsmanu

  Pritužbu treba nasloviti, što vrijedi i za sve ostale građane Europske unije, na:





  Europski ombudsman |
| --- | --- |
| 1, avenue du Président Robert Schuman – BP 403 |
| 67001 STRASBOURG CEDEX |
| FRANCUSKA, |

—

Pritužbe Europskom ombudsmanu

Pritužbu treba nasloviti, što vrijedi i za sve ostale građane Europske unije, na:

Europski ombudsman

1, avenue du Président Robert Schuman – BP 403

67001 STRASBOURG CEDEX

FRANCUSKA,

u skladu s člankom 228. stavkom 1. Ugovora o funkcioniranju Europske unije i u skladu s uvjetima Odluke 94/262/EZUČ, EZ, Euratom Europskog parlamenta od 9. ožujka 1994. o općim uvjetima obavljanja dužnosti Europskog ombudsmana (6).

Upozoravamo kandidate da podnošenje pritužbe Europskom ombudsmanu nema suspenzivni učinak na rok za podnošenje pravnog lijeka prema članku 91. Pravilnika o osoblju za podnošenje tužbe Službeničkom sudu Europske unije na osnovi članka 270. Ugovora o funkcioniranju Europske unije.

X.   KOMUNIKACIJA

Europski parlament s kandidatima stupa u kontakt preko njihovih EPSO-profila ili elektroničkom poštom. Kandidati su dužni pratiti tijek postupka i redovito, najmanje dva puta tjedno, provjeravati relevantne informacije provjeravanjem svog EPSO-profila i osobne elektroničke adrese. Ako zbog tehničkih problema niste u mogućnosti provjeriti te informacije, vaša je odgovornost o tome odmah poslati obavijest na elektroničku adresu ovog postupka:

ACrecherche@ep.europa.eu

Za svaku drugu obavijest u vezi s postupkom pošaljite e-mail na navedenu elektroničku adresu.

Kako bi se zajamčili jasnoća i razumijevanje općih tekstova, obavijesti za kandidate i obavijesti zaprimljenih od kandidata, sva prepiska između Europskog parlamenta i kandidata odvija se isključivo na engleskom, francuskom ili njemačkom jeziku.

XI.   DISKVALIFIKACIJA NA TEMELJU REGISTRACIJE

Europski parlament strogo pazi na poštovanje načela jednakog postupanja. Ako Parlament u bilo kojoj fazi postupka utvrdi da je kandidat otvorio više EPSO-profila ili podnio više prijava za ovaj postupak odabira, ili da je dao lažne izjave, taj se kandidat isključuje iz postupka odabira.

Za svaku prijevaru ili pokušaj prijevare može se izreći kazna. U tom se smislu kandidatima skreće pozornost na činjenicu da institucije zapošljavanju samo osobe od najvećeg integriteta.

XII.   POSEBNE ODREDBE

Kandidati s invaliditetom ili u posebnoj situaciji koja bi mogla predstavljati teškoće prilikom pismenog testa ili razgovora moraju u tom smislu označiti predviđenu rubriku u obrascu za prijavu i dati sve potrebne informacije kako bi se administraciji Parlamenta omogućilo poduzimanje svih potrebnih mjera.

---

(1)  Vidjeti Uredbu Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), kako je izmijenjena Uredbom (EZ, Euratom) br. 723/2004 (SL L 124, 27.4.2004., str. 1.), kako je zadnje izmijenjena Uredbom (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.).

(2)  Službeni jezici Europske unije su: bugarski, češki, danski, engleski, estonski, finski, francuski, grčki, hrvatski, irski, latvijski, litavski, mađarski, malteški, nizozemski, njemački, poljski, portugalski, rumunjski, slovački, slovenski, španjolski, švedski i talijanski.

(3)  Ako više kandidata dobije isti broj bodova za posljednje mjesto, komisija za odabir ih sve prihvaća ex aequo.

(4)  Podnošenjem žalbe, posezanjem za pravnim lijekovima ili podnošenjem pritužbe Europskom ombudsmanu ne prekida se rad komisije za odabir.

(5)  Vidjeti Uredbu Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), kako je izmijenjena Uredbom (EZ, Euratom) br. 723/2004 (SL L 124, 27.4.2004., str. 1.), kako je zadnje izmijenjena Uredbom (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.).

(6)  SL L 113, 4.5.1994., str. 15.

---